આજના શિક્ષણમાં સાધનો વધ્યાં છે. ઇમારત વિકસી છે. ભણાવવાની ટેકનિકો વધી છે. ભણવનારાઓની સંખ્યા વધી છે. અભ્યાક્રમોની સંખ્યા પણ વૃધ્ધિ પામી છે. પરંતુ આમ છતાં સાચું શિક્ષણ જાણે કે ખોવાઇ ગયુ છે. ત્યા એક સાચો શિક્ષક પોતાનાં વિદ્યાર્થી-વિદ્યાર્થીનીઓને તેમની ઉંમર પ્રમાણે શિક્ષણ સાથે માર્ગદર્શન આપીને જીવન માટે તૈયાર કરે છે. પાઠય પુસ્તકોનું જ્ઞાન આપવાની સાથે સાથે એક નિષ્ઠાવાન શિક્ષક કે શિક્ષિકા પોતાનાં બાળકોને માનવીય મુલ્યો અને જીવનના આદર્શ પૂરા પાડે એ પણ આજના પ્રવર્તમાન યુગમાં એટલુ જ જરૂરી છે. બાળકોના વિકાસનું દૃષ્ટિબિંદુ તેની આસપાસ ફરે છે. તેને ધ્યાનમા રાખી તેની શૈક્ષણિક અપેક્ષાઓને પહોચી વળવું જરૂરી છે.